8 ยูทูปเบอร์หน้าใหม่ของไทยที่กำลังมาแรงในปี 2020 นี้

ปฏิเสธไม่ได้เลยว่า กระแสความนิยมของเหล่ายูทูปเบอร์ในบ้านเรานั้น ถือว่าไม่น้อยหน้าชาติไหนในโลกเลยทีเดียว เนื่องจากในปัจจุบัน ผู้คนก็ให้ความสำคัญกับโทรทัศน์น้อยลง แล้วผู้คนก็เป็นเจ้าของมือถือสมาร์ทโฟนกันแทบทุกคน ดังนั้นการเข้าถึงรายการออนไลน์ทาง youtube จึงเป็นที่นิยมเป็นอย่างมาก และในปี 2020 ที่ผ่านมานี้ ก็ได้มียูทูปเบอร์หน้าใหม่มากมาย ที่ทยอยมาสร้างความสนุก และให้ความสุขกับเราอย่างมากมาย ดังนั้นในบทความวันนี้ จะนำเสนอ 8 ยูทูปเบอร์หน้าใหม่ ของไทยที่กำลังมาแรงในปี 2020 นี้

1. นิกกี้ ณฉัตร

หากพูดถึงยูทูปเบอร์ที่ไม่ว่าจะออกคลิป หรือไปร่วมออกรายการของใครก็ตาม ยอดชมก็จะถล่มทลาย ทะลุล้านวิวได้ในไม่กี่ชั่วโมง ชั่วโมงนี้ไม่มีใครที่ไม่รู้จักนายน้อย หรือนิกกี้ ณฉัตร ซึ่งเขามีภาพลักษณ์ของการเป็นหนุ่มทะเล้น ขี้เล่น ออกแนวทะลึ่งเล็กน้อย จึงถูกใจแฟนคลับทั้งชายหญิงเป็นจำนวนมาก ซึ่งชื่อของช่องของหนุ่มนิกกี้คือ Nickynachat และมีผู้ติดตามจำนวน 1.84 ล้านคน

2. ก้อย นัตตี้ ดรีม

สามสาวที่เป็นเพื่อนซี้กันตั้งแต่เรียนในรั้วจามจุรี และได้รวมตัวกันมีช่องยูทูปของตัวเองขึ้นมา และภายในไม่กี่เดือนเท่านั้น ยอดผู้ติดตามของช่อง ก้อย นัตตี้ ดรีม ก็พุ่งไปหลายแสนเลยทีเดียว โดยทั้งสามสาวมีรายการที่อยู่ในช่องของตัวเองอยู่ 2 รายการคือ ถ้าหนูรับ พี่จะรักป่ะ ที่ได้รับแรงบันดาลใจมาจากรายการ Share โลมาของหนุ่มนิกกี้ และรายการยังไงไหนเล่า ที่เป็นรายการพูดคุยเรื่องสาว ๆ กับแขกรับเชิญต่าง ๆ

3. ติช่า กันติชา

สาวติช่าจากรายการเดอะเฟส ซีซั่น 2 ที่ได้หันมาเป็นพิธีกรรายการกินแก้กรรม ที่มีเนื้อหาเกี่ยวกับการพาแขกรับเชิญไปทานอาหารต่าง ๆ และก็พากันไปออกกำลังกายเพื่อเผาผลาญแคลอรี่จากอาหารมื้อที่ทานไป ซึ่งนับว่ามีเนื้อหาของรายการที่น่าสนใจมากเลยทีเดียว และด้วยความตลก ขบขันของสาวติช่านั้น ถือว่าเป็นเสน่ห์มาก ๆ ทำให้ไม่ว่าเธอจะออกรายการตอนใหม่มากี่ครั้ง ผู้คนก็ให้การตอบรับเป็นอย่างดี